পুরো কাজটাই চলে ক্রাউড ফান্ডিংয়ের মাধ্যমে। কিছু মানুষ নিয়মিত টাকা দিয়ে সাহায্য করেন, এবং আরও অনেকে নিজেদের সুবিধা মত টাকা দেন। ফান্ডিং ও লোকবলই সব থেকে বড় সমস্যা, জানালেন অনুপম। বললেন, “আমাদের এমন ডাক্তারদের প্রয়োজন, যারা মাসে বা প্রতি দুমাসে এক-দুদিন গ্রামে গিয়ে দরিদ্র মানুষদের চিকিত্সা করতে রাজি। এছাড়াও প্রয়োজন তরুণ ছাত্র ছাত্রী যারা শিক্ষা ও চিকিত্সা ক্ষেত্রে কাজে যোগ দেবে। আমাদের এই উদ্যোগে সামিল হওয়ার জন্য সবাইকেই স্বাগত”।